આશરે 2016માં કોઇ બાબતને લઇને કોળી અને ભોઇ સમાજના લોકો સામસામે આવી ગયા હતાં, આ પહેલો ટકરાવ હતો અને આ પછી તો નાની-નાની વાતોને લઇને પણ બંને સમાજના લોકો સામસામે આવી જતાં હતાં, ત્યાં સુધી કે ઘરો પર હુમલા થતાં હતાં, વાહનો સળગાવવામાં આવતા હતાં, સોડા બોટલોના છુટા ઘા કરવામાં આવતાં હતાં, પોલીસ માટે પણ આ માથાકુટો ધીમે-ધીમે પડકારરૂપ બનતી જતી હતી, વાત માત્ર ભોઇવાડા સુધી સીમીત રહી ન હતી અને શહેરમાં અન્ય સ્થળે પણ જયાં કોળી અને ભોઇ સમાજના લોકો સામસામે આવતાં એટલે ટકરાવના બનાવ બનતા હતાં. વાત વધુ વણશતી હતી, આ દરમ્યાન શહેરની શાંતિના હિત માટે સૌ પ્રથમ આજકાલ દૈનિક દ્વારા બંને સમાજને સાથે બેસાડીને સમાધાન કરાવવા માટેની સવિશેષ ટકોર કરવામાં આવી હતી.